**Stravovanie detí v MŠ od 1.1.2019**

Na základe novely zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky (zákon č. 375/2018 Z. z.) účinnej od 1. januára 2019 platí, že:

a) dotáciu na stravu (t. j. dotáciu na podporu k stravovacím návykom dieťaťa) poskytuje štát - prostredníctvom Ministerstva práce, sociálnych vecí a rodiny Slovenskej republiky ;

Obci Veľké Ripňany  (ako zriaďovateľovi materskej školy a základnej školy) poskytuje príslušnú dotáciu na stravu Úrad práce, sociálnych vecí a rodiny v Topoľčanoch, a to na základe žiadosti ;

 jednotlivým školám poskytuje dotáciu na stravu zriaďovateľ (t. j. Obec Veľké Ripňany) - preddavkovo na každý mesiac

b) dotácia na stravu v materských školách je poskytovaná:

**- na všetky deti navštevujúce posledný ročník materskej školy (tzv. predškoláci)**

- na všetky deti vo veku od 2 rokov do 5 rokov, ktoré navštevujú materskú školu

a žijú v domácnosti, ktorej sa poskytuje pomoc v hmotnej núdzi

- na všetky deti vo veku od 2 rokov do 5 rokov, ktoré navštevujú materskú školu

a žijú v domácnosti, ktorej príjem je najviac vo výške životného minima

c) **dotácia na stravu predstavuje hodnotu 1,20 €** ; **dotácia sa poskytuje za každý deň, v ktorom sa dieťa zúčastnilo výchovno-vzdelávacej činnosti a odobralo stravu** (primárne obed)

d) **dotácia na stravu - na úrovni materskej školy - je prioritne určená na zabezpečenie obeda pre dotknuté dieťa** ; z poskytnutej dotácie je však možné pokryť aj iné jedlo(napr. desiata, olovrant) ;

**ak dieťa odoberie počas dňa iba desiatu (bez obeda), dotácia sa neposkytuje.**

Na základe uvedenej legislatívnej zmeny a v súlade s aktuálne platným VZN Obce Veľké Ripňany č. 4/2017 o určení výšky príspevku na čiastočnú úhradu nákladov v školách a školských zariadeniach pre ZŠ s MŠ v zriaďovateľskej pôsobnosti Obce Veľké Ripňany platí, že:

a) výška príspevku na čiastočnú úhradu nákladov v školskej jedálni ako súčasti materskej školy v zriaďovateľskej pôsobnosti Obce Veľké Ripňany - vzťahujúca sa k zákonným zástupcom vybraných skupín detí (t. j**. detí s dotáciou - „predškoláci“, „hmotná núdza“, „životné minimum“)** - predstavuje celkovú sumu 1,35 €/deň, pričom **zákonní zástupcovia týchto detí** **uhrádzajú celkovú sumu 0,15 €/deň** (t. j. 1,35 € - 1,20 € = 0,15 €)

b) výška príspevku na čiastočnú úhradu nákladov v školskej jedálni ako súčasti materskej školy v zriaďovateľskej pôsobnosti Obce Veľké Ripňany - vzťahujúca sa k zákonným zástupcom ostatných detí **(t. j. detí bez dotácie)** - **predstavuje celkovú sumu 1,35 €/deň**

c) z toho výška mesačného príspevku na režijné náklady školskej jedálne ako súčasti materskej školy v zriaďovateľskej pôsobnosti Obce Veľké Ripňany za kategóriu stravníkov „dieťa materskej školy“ predstavuje sumu 0,08 €/deň - pre všetky deti bez výnimky.

**P R Í K L A D**

**A. Deti materskej školy - tzv. stravníci s dotáciou**

- deti navštevujúce posledný ročník materskej školy

- deti vo veku od 2 rokov do 5 rokov, ktoré navštevujú materskú školu

a žijú v domácnosti, ktorej sa poskytuje pomoc v hmotnej núdzi

- deti vo veku od 2 rokov do 5 rokov, ktoré navštevujú materskú školu

a žijú v domácnosti, ktorej príjem je najviac vo výške životného minima

Určená denná stravovacia jednotka: 1,35 € (desiata - 0,30 €, obed - 0,72 €, olovrant - 0,25 €, réžia – 0,08 €)

**Štátna dotácia na stravu dieťaťa (obed, príp. ďalšie jedlo): 1,20 € za každý deň**

**Denný doplatok zákonného zástupcu dieťaťa na stravu: 0,15 €**

↓

Mesačná úhrada zákonného zástupcu dieťaťa za stravovania dieťaťa v materskej škole:

¬ Mesačný príspevok zákonného zástupcu dieťaťa za stravu:

0,15 € x počet odstravovaných dní (23) = max. 3,45 €

**SPOLU: max. 3,45 €/mesiac (v závislosti od počtu odstravovaných dní)**

**POZOR: Za neodhlásenú, alebo neskoro odhlásenú stravu sa dotácia neposkytuje a rodič uhrádza plnú sadzbu ako tzv. stravník bez dotácie!!!**

--------------------------------------------------------------------------------------------------

**B. Deti materskej školy - tzv. stravníci bez dotácie**

- ostatné deti navštevujúce materskú školu

(ktoré nenavštevujú posledný ročník materskej školy)

(ktoré sú vo veku od 2 rokov do 5 rokov a nežijú v domácnosti, ktorej sa poskytuje pomoc v hmotnej núdzi)

(ktoré sú vo veku od 2 rokov do 5 rokov a nežijú v domácnosti, ktorej príjem je najviac vo výške životného minima)

Určená denná stravovacia jednotka: 1,35 € (desiata - 0,30 €, obed - 0,72 €, olovrant - 0,25 €, réžia – 0,08 €)

**Štátna dotácia na stravu dieťaťa: 0,00 €**

↓

Mesačná úhrada zákonného zástupcu dieťaťa za stravovania dieťaťa v materskej škole:

¬ Mesačný príspevok zákonného zástupcu dieťaťa za stravu:

1,35€  x počet odstravovaných dní (23) = max. 31,05 €

**SPOLU: max. 31,05 €/mesiac (v závislosti od počtu odstravovaných dní).**